Planinarski savez Srbije
<s>Planinarski savez Srbije (PSS) je samostalna, nepolitička i nedobitna organizacija i nacionalni granski sportski savez u koji su udruženi: planinarska društva (166 osnovnih organizacija sa  15.487 članova), sportsko planinarski klubovi i planinarsko-skijaške organizacije-klubovi.</s><s>Specijalizovane službe Saveza su 
 Gorska služba spasavanja sa više od 250 obučenih spasilaca za spasavanje, zaštitu i preventivu u raznovrsnim planinskim i urbanim uslovima.</s><s>Ova služba deo je sistema Sektora za vanredne situacije MUP-a Srbije.</s><s>Služba vodiča sa više od 300 obučenih vodiča sa priznatom licencom međunarodne asocijacije (UIAA)</s>

<s>Savez izdaje časopis Planinarski glasnik.</s><s>Savez i klubovi godišnje izvedu oko 3.000 izleta i akcija sa preko 70.000 učesnika.</s>

<s>Korjeni planinarskog pokreta začeti su u Svilajncu 1875. godine.</s><s>Prva planinarska organizacija osnovana je 1901. godine kao Prvo Srpsko planinarsko društvo.</s><s>Prvo planinarsko udruženje u Srbiji osnovano je 17. juna 1901. godine u Beogradu pod nazivom Srpsko planinsko društvo.</s><s>Njegov sljedbenik i pravni nasljednik, Planinarski savez Srbije, osnovan je 1948. godine.</s><s>Današnji PSS je pravni nasljednik predhodnog Planinarskog saveza Srbije i Crne Gore koji je prestao da postoji 01.12.2006. godine.</s>

<s>Planinarski savez Srbije član je Internacionalne planinarske organizacije (UIAA), Evropske pješačke asocijacije (ERA), Balkanske Planinarske unije (BMU), Evropske Unije planinarskih organizacija (EUMA).</s>

<s>Alpinizam 
Prije drugog svjetskog rata nije bilo organizovanog alpinizma u Srbiji.</s><s>Individualno je djelovalo nekoliko alpinista koji su se isključivo penjali stijenama slovenskih Alpi.</s><s>U razdoblju od 1928. do 1933. godine izveden je niz uspona (Raško Dimitrijević, Stanko Aleksić, Istok Paljaruci).</s>

<s>Nakon rata osnovana je prva alpinistička sekcija u Beogradu, zatim i u drugim gradovima (Bor, Čačak, Niš, Sremski Karlovci, Smederevo, Prizren, Peć).</s><s>Za alpinizam u Srbiji 70-ih i 80-ih godina značajni su penjački usponi na Durmitoru, Prokletijama, Magliću, Julijskim Alpama, Velebitu, a u Srbiji Stol (Homoljske planine), Kablarska klisura kraj Čačka i Sićevačka klisura kraj Niša.</s><s>Vojvođanski planinari organiziraju planinarske ekspedicije u visoka gorja u kojima sudjeluju ne samo penjači iz Srbije, nego i iz drugih republika.</s>

<s>U sportskim aktivnostima dostignuti su vrhunski rezultati uspona na planinske vrhove svih kontinenata.</s><s>Na najviši vrh sveta Mount Everest (8848m) popelo se 8 planinara iz Srbije, od prvog uspona Dragana Jaćimovića 26. maja 2000. godine.</s><s>Decenijama prije i poslije toga izvršeni su brojni usponi na sve svjetske visoke planinske masive.</s><s>Takođe su ostvareni značajni alpinistički usponi u tehnički veoma zahtjevnim smjerovima u svjetski poznatim penjalištima u suvoj stijeni, snijegu i ledu.</s>

<s>Reference</s>

<s>Planinarstvo u Srbiji</s>

